Author: sembera
Company: mhsr

Doložka
o posúdení vplyvov

1.   Vplyvy na verejné financie:
       
Mechanizmus všeobecného hospodárskeho záujmu pri výrobe elektriny z domáceho uhlia      nemá dopad na štátny rozpočet. 

 2.	Vplyvy na obyvateľov, hospodárenie podnikateľskej sféry a iných právnických osôb: 
SR sa dostala už  od roku 2007, po odstavení 1. bloku jadrovej elektrárne V1 Bohunice do deficitu v bilancii spotreby a výroby elektriny. Je predpoklad, že v období po r. 2010 bude dovoz elektriny naďalej potrebný a môže naďalej stúpať. Ďalším rizikovým faktorom je stále potrebný výkon pre zabezpečenie regulačných  - podporných - služieb elektrizačnej sústavy. 
 
Domáce uhlie je stále takmer jediným primárnym energetickým zdrojom, ktorý je možné na Slovensku využívať a to v rozsahu, ktorý neodporuje liberalizačným pravidlám. V ére narastajúcej energetickej závislosti EÚ je hľadisko bezpečnosti zdôrazňované aj napriek mnohým nepriaznivým účinkom uhoľnej energetiky na klímu a životné prostredie. Po špecifikovaní intervenčných opatrení a ich odsúhlasení Úradom verejného zdravotníctva v Prievidzi a s ostatnými zainteresovanými bude spolupráca rozšírená. 

3.	Vplyvy na životné prostredie:  

V kontexte obnovy, rozvoja a modernizácie zdroja ENO by od r. 2012 – 2016 malo dôjsť k výraznému zlepšeniu životného prostredia na Hornej Nitre, hlavne k zlepšeniu kvality ovzdušia. A to najmä výrazným znížením emisií základných znečisťujúcich látok. Čiastočne aj k zníženiu emisií skleníkových plynov. 
 
Slovenska republika plní medzinárodné záväzky ako v oblasti ochrany ovzdušia (Göteborgský protokol), tak aj v oblasti ochrany klímy (Kjótsky protokol). Rovnako sú predpoklady plniť prípadné budúce záväzky.    
 
 4.	Vplyvy na zamestnanosť:
Navrhované predĺženie všeobecného hospodárskeho záujmu významným spôsobom udrží zamestnanosť v dotknutých regiónoch. Spolu s pracovníkmi ENO môže ísť o priame pracovné miesta v počte 3 – 5 tisíc a s naviazanými pracovnými príležitosťami až do počtu 10 000 – 12 000 tisíc.   
5.	Vplyvy na podnikateľské prostredie:

V dotknutých regiónoch sa udrží súčasné spektrum podnikateľských aktivít. Realizáciou obnovy a modernizácie zdroja ENO, ako vo výrobe elektriny, tak aj tepla, sa vytvoria nové pracovné príležitosti.